 Diinta Islaamkuna waa Diin sharaf iyo naxariis, doonina mayso inay cid aan wax ku caddayn ceebayso, hase yeeshee uma dul-qaadato waxa sharafta dhaawaca, sida ku-sheegga zinada iyo wax lamid ah, mase fududa in dadka lagu sheego waxaan jirin oon caddayn, waxaa xadiith ku sugnaatay, Saddex Eebbaa ka xarrimay Jannada, midka khayaamada sameeya, kan caasiya waalidka, iyo kan ehelkiisa ku suga xumaanta. 